Bitka pri Szikszó

Bitka pri Szikszó bola ozbrojenou konfrontáciou na bojovom poli, ktorá sa odohrala dňa 3. októbra roku 1588 južne od Košíc na území terajšieho Maďarska. Napriek vojenskému víťazstvu uhorských obrancov však turecké vpády na územie Slovenska vôbec neprestávali.

 Predohra 
V roku 1588 začali osmanskí Turci vyberať v meste Rožňava nové poddanské poplatky a to jednak za užívanie mlyna či dokonca krčiem a podobne. Tento daňový útlak znamenal napokon veľké rozhorčenie, z ktorého vzišli následne vzbury poplatníkov, ktorí tak prejavili snahu skoncovať s poddanskou závislosťou od Osmanskej ríše. Medzi tie mestá, ktoré sa rozhodli úmyselne odmietnuť platiť dane, patrilo mesto Szikszó, ktoré sa nachádzalo južne od Košíc na rieke Hornád. Toto mestečko bolo zo strategicko-vojenského hľadiska známe vďaka tomu, že bolo jedným z najväčších poplatných miest fiľakovského sandžaku. Zaujímavosťou však bol fakt, ktorý jasne naznačoval, že mesto sa rozhodlo vzdorovať osmanským armádam vlastnými silami a to i napriek tomu, že vojensky silné cisárske posádky v Košiciach, Szendro a Tokaji boli pomerne blízko. Keďže sa poddaní obyvatelia odmietli podrobiť ale aj uhradiť predpísané poplatky a to po viacerých výzvach, rozhodli sa turecké vojská pre trestnú výpravu.

Budínsky paša Sinan sa rozhodol vykonať trest nad touto obcou, v dôsledku čoho poslal na výpravu proti mestečku vojsko v sile takmer osemtisíc mužov. Uhorskí obrancovia sa našťastie dozvedeli o tejto výprave včas. Napokon došlo k zverbovaniu vojska z okolitých miest ale aj posádky z Jágru. Na bojovom poli padlo približne 1 700 tureckých vojakov, takmer 400 z nich skončilo v zajatí. Cisárska strana prišla o približne 700 bojovníkov.

 Dôsledky 
Napriek vojenskému víťazstvu pri mestečku Szikszó ešte nedošlo k oslabeniu vo východných častiach fiľakovského sandžaku. Na druhej strane však toto víťazstvo na bojovom malo z morálneho hľadiska za následok to, že dodalo odvahu pohraničným oddielom.

 Referencie 

 Literatúra 


 Pozri aj 
 Osmansko-habsburské vojny
 Habsbursko-osmanské vojny v Uhorsku (1526 až 1568)

 Zdroj 

Szikszó
Kategória:Bitky v 1588